Nolikuma 11. pielikums

LĪGUMA PROJEKTS

LĪGUMS Nr. [līguma numurs] 
par [līguma nosaukums]
Dokumenta datums ir pēdējā paraksta laika zīmoga pievienošanas datums

Ludzas novada pašvaldība, reģistrācijas numurs 90000017453, juridiskā adrese: Raiņa ielā 16, Ludzā, LV–5701, tās [paraksttiesīgās personas amats, vārds un uzvārds] personā (turpmāk – Pasūtītājs), kas darbojas uz Ludzas novada pašvaldības [dokumenta nosaukums] pamata, no vienas puses, un 

[Izpildītājs nosaukums], reģistrācijas numurs [Izpildītāja reģistrācijas numurs], juridiskā adrese: [Izpildītāja juridiskā adrese], tās [paraksttiesīgās personas amats, vārds un uzvārds] personā (turpmāk – Izpildītājs), kas rīkojas saskaņā ar [dokumenta nosaukums], no otras puses, 

abi turpmāk tekstā saukti Puses un katrs atsevišķi – Puse,  

pamatojoties uz Ludzas novada pašvaldības iepirkuma komisijas lēmumu  par iepirkuma [iepirkuma nosaukums], ID Nr. [numurs], turpmāk – Iepirkums, rezultātiem,

Eiropas Reģionālas attīstības fonda līdzfinansētā projekta “Zilupes vidusskolas mācību vides pilnveide kvalitatīvai un mūsdienīgai izglītībai”, Nr. 4.2.1.5/3/26/I/002, īstenošanas nolūkos,
 nopietni, apzinīgi, pēc brīvas gribas, bez maldiem, spaidiem vai viltus noslēdz šo Līgumu (turpmāk – Līgums) par sekojošo: 

I. VISPĀRĪGIE NOTEIKUMI

1. Līguma priekšmets

1.1. Pasūtītājs uzdod un apmaksā, bet Izpildītājs apņemas izstrādāt būvprojektu [būvprojekta nosaukums] (turpmāk – Būvprojekts, Projektēšanas darbi) saskaņā ar Tehnisko specifikāciju/ Projektēšanas uzdevumu (Līguma 1. pielikums), ar savu finanšu piedāvājumu Iepirkumam.
1.2. Izpildītājs izstrādā Būvprojektu atbilstoši Būvniecības likumam, Ministru kabineta 19.08.2014. noteikumiem Nr. 500 “Vispārīgie būvnoteikumi” un citiem normatīvajiem aktiem, kas reglamentē un ir attiecināmi uz Līgumā noteiktā Būvprojekta izstrādi.  
1.3. Pasūtītājs uzdod un apmaksā, bet Izpildītājs apņemas veikt [objekta nosaukums] (turpmāk – Objekts) Autoruzraudzību (turpmāk – Autoruzraudzības darbi vai Autoruzraudzība) atbilstoši saskaņotajam Būvprojektam, Ministru kabineta 19.08.2014. noteikumiem Nr. 500 “Vispārīgie būvnoteikumi” un citiem būvniecību un autoruzraudzību regulējošajiem normatīvajiem aktiem saskaņā ar Tehnisko specifikāciju/ Projektēšanas uzdevumu (Līguma 1. pielikums) un ar savu finanšu piedāvājumu Iepirkumam.
1.4. Autoruzraudzība tiek veikta pēc Būvprojekta izstrādes un būvdarbu uzsākšanas, ja tiek uzsākta Būvprojekta realizācija. 

2. Līgumcena un maksājumu veikšanas kārtība
2.1. Līgumcena par Būvprojekta izstrādi, ietverot visus ar Līguma izpildi saistītos izdevumus, nodevas un piemērojamos nodokļus, izņemot pievienotās vērtības nodokli, sastāda [līgumcena skaitļiem] EUR ([līgumcena vārdiem]). 
Pievienotās vērtības nodoklis (turpmāk – PVN) 21% ir [PVN skaitļiem] EUR ([PVN vārdiem]). 
Līgumcenas un PVN summa par Būvprojekta izstrādi (turpmāk – Līguma summa) sastāda [līgumsumma skaitļiem] ([līgumsumma vārdiem]). 
2.2. Līgumcena par Autoruzraudzību, ietverot visus ar Līguma izpildi saistītos izdevumus, nodevas un piemērojamos nodokļus, izņemot pievienotās vērtības nodokli, sastāda [līgumcena skaitļiem] EUR ([līgumcena vārdiem]). 
Pievienotās vērtības nodoklis (turpmāk – PVN) 21% ir [PVN skaitļiem] EUR ([PVN vārdiem]). 

Līgumcenas un PVN summa par Autoruzraudzību (turpmāk – Līguma summa) sastāda [līgumsumma skaitļiem] ([līgumsumma vārdiem]).

2.3. Kopējā Līgumcena par Projektēšanas darbiem un Autoruzraudzības darbiem, ietverot visus ar Līguma izpildi saistītos izdevumus, nodevas un piemērojamos nodokļus, izņemot pievienotās vērtības nodokli, sastāda [līgumcena skaitļiem] EUR ([līgumcena vārdiem]). 
Pievienotās vērtības nodoklis (turpmāk – PVN) 21% ir [PVN skaitļiem] EUR ([PVN vārdiem]). 

2.4. Kopējā Līgumcenas un PVN summa par Projektēšanas darbiem un Autoruzraudzības darbiem (turpmāk – Līguma summa) sastāda [līgumsumma skaitļiem] ([līgumsumma vārdiem]). 

2.5. Līgumcenas izmaiņas pieļaujamas Līgumā noteiktajā kārtībā. 
2.6. Pasūtītājam ir tiesības neapmaksāt nekvalitatīvi izpildītus Darbus, ja tie neatbilst Līguma vai Līguma 1. pielikuma noteikumiem, apmaksu veicot tikai par Līgumam un tā 1. pielikumam atbilstošiem un Pasūtītāja akceptētiem Projektēšanas darbiem un Autoruzraudzības darbiem.

2.7. Izpildītājs pēc attiecīgā pieņemšanas–nodošanas akta (par Projektēšanas darbu vai Autoruzraudzības darbu pieņemšanu-nodošanu) abpusējas parakstīšanas sagatavo un iesniedz Pasūtītājam rēķinu, kas noformēts kā strukturēts elektroniskais rēķins (turpmāk – e-rēķins). 

2.8. Izpildītājs e-rēķinu iesniedz, izmantojot Ludzas novada pašvaldības oficiālo elektronisko adresi (e-adresi) vai nosūtot to uz e-pasta adresi: pasts@ludzasnovads.lv. 

2.9. E-rēķinā obligāti norāda: 

2.9.1. Pasūtītāja nosaukumu;

2.9.2. Pasūtītāja reģistrācijas numuru;

2.9.3. Līguma numuru;

2.9.4. Projekta “Zilupes vidusskolas mācību vides pilnveide kvalitatīvai un mūsdienīgai izglītībai” numurs, t.i., Nr. 4.2.1.5/3/26/I/002;

2.9.5. Pakalpojuma nosaukumu.

2.10. Pasūtītājs veic samaksu 20 (divdesmit) dienu laikā pēc atbilstoši noformēta e-rēķina saņemšanas, pārskaitot maksājumu uz Izpildītāja Līgumā norādīto bankas kontu. 

2.11. Par samaksas dienu uzskatāma diena, kad Pasūtītājs devis maksājuma uzdevumu kredītiestādei pārskaitījuma veikšanai uz Izpildītāja norādīto bankas kontu.
2.12. Izpildītājs ir tiesīgs saņemt priekšapmaksu 20 % (divdesmit procenti) apmērā par Projektēšanas darbiem pēc būvatļaujas saņemšanas būvvaldē, iesniedzot Pasūtītājam avansa rēķinu. Pasūtītājs veic avansa rēķina apmaksu 20 (divdesmit) dienu laikā pēc atbilstoši noformēta e-rēķina saņemšanas, pārskaitot maksājumu uz Izpildītāja Līgumā norādīto bankas kontu.
2.13. Atlikušo maksājumu par Projektēšanas darbiem Pasūtītājs veic pēc pieņemšanas – nodošanas akta par Projektēšanas darbu pieņemšanu-nodošanu parakstīšanas, kas tiek parakstīts pēc atzīmes par projektēšanas nosacījumu veikšanai būvatļaujā.
2.14. Autoruzraudzības darbi tiek apmaksāti vienā maksājumā pēc pieņemšanas-nodošanas akta par Autoruzraudzības darbu pieņemšanu-nodošanu parakstīšanas, kas tiek parakstīts pēc Objekta pieņemšanas ekspluatācijā. 
II. PROJEKTĒŠANAS DARBI
3. Projektēšanas darbu izpilde un pušu sadarbība
3.1. Izpildītāja pienākumi, veicot Projektēšanas darbus:

3.1.1. ievērot un pildīt Līguma un tā pielikumu nosacījumus, attiecīgos spēkā esošus Latvijas Republikas normatīvos aktus un noteikumus, kas attiecināmi uz Līgumā noteiktā Būvprojekta izstrādi un reglamentē tā izstrādei izvirzītās prasības;
3.1.2. veikt Projektēšanas darbus atbilstoši Līguma noteikumiem, ievērojot Projektēšanas uzdevumu (1. pielikums);
3.1.3. nodrošināt, ka Projektēšanas darbus veic normatīvajiem aktiem atbilstoši sertificēti un reģistrēti attiecīgās jomas speciālisti, tai skaitā būvprojekta vadītājs, kuri norādīti Izpildītāja Iepirkuma piedāvājumā. Minēto speciālistu nomaiņa vai citu speciālistu piesaiste ir pieļaujama tikai ar iepriekšēju Pasūtītāja rakstveida saskaņojumu. Projektēšanas darbu izpildē iesaistīto speciālistu saraksts ir pievienots Līguma 2. pielikumā;  
3.1.4. apsekot Objektu dabā pirms Projektēšanas darbu uzsākšanas;

3.1.5. pieprasīt un saņemt tehniskos un īpašos noteikumus, ja tas noteikts attiecīgās jomas normatīvajos aktos, un attiecīgo objektu un inženiertīklu īpašnieku tehniskos nosacījumus, ja būvniecība skar objektu un inženiertīklu ekspluatācijas aizsargjoslas;
3.1.6. Dokumentāciju izstrādāt tā, lai tā atbilstu visu nepieciešamo iekārtu uzstādīšanas un to pareizas, efektīvas darbības vajadzībām, lai risinājumi būtu ekonomiski, savstarpēji piemēroti un atbilstoši funkcionētu pēc būvdarbu pabeigšanas Objektā un būvdarbu nodošanas Pasūtītājam;

3.1.7. savlaicīgi saskaņot galvenos Būvprojekta risinājumus ar Pasūtītāju;
3.1.8. uz Pasūtītāja uzdotajiem jautājumiem Būvprojekta izstrādes laikā, Izpildītājs atbild un uzdotos labojumus veic bez kavēšanās, bet ne vēlāk kā 5 (piecu) darbdienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu;
3.1.9. Ja Pasūtītājs konstatē izstrādātajā būvniecības ieceres dokumentācijā kādus trūkumus, Pasūtītājs izsniedz Projektētājam dokumentāciju atpakaļ kopā ar rakstiski noformētu pretenziju. Projektētājs par saviem līdzekļiem novērš Pasūtītāja pretenzijā norādītos trūkumus un iesniedz to atkārtoti Pasūtītājam saskaņošanai šajā punktā noteiktajā kārtībā. Trūkumu novēršanai nepieciešamais laiks nedod Projektētājam tiesības uz Projektēšanas darbu izpildes termiņa pagarinājumu;
3.1.10. nodrošināt Projektēšanas darbu izpildi atbilstoši normatīvo aktu prasībām, veikt Būvprojekta saskaņošanu, t.sk. ar  Pasūtītāju, kā arī visām nepieciešamajām valsts un pašvaldības institūcijām atbilstoši normatīvajos aktos noteiktajai kārtībai Līgumā noteiktajā termiņā;
3.1.11. būvekspertīzes veikšanas laikā Izpildītājs sniedz ekspertam nepieciešamos paskaidrojumus par Būvprojekta risinājumiem un bez papildu samaksas novērš Būvprojekta ekspertīzes atzinumā norādītās nepilnības, ja tās radušās Izpildītāja pieļautu kļūdu, nepilnību vai normatīvo aktu prasību neievērošanas dēļ;
3.1.12. ja Būvprojekta saskaņošanas laikā iesaistītās institūcijas lūdz sniegt papildu paskaidrojumus, norāda uz kādiem Būvprojekta trūkumiem vai nepilnībām, tad Izpildītājs sniedz nepieciešamos paskaidrojumus un uz sava rēķina novērš visas konstatētās nepilnības un norādītos defektus;
3.1.13. pēc saskaņojumu veikšanas un atzinumu saņemšanas iesniegt Būvprojektu Būvniecības informācijas sistēmā un saņemt būvvaldes atzīmi par projektēšanas nosacījumu izpildi;
3.1.14. par apstākļiem, kas var ietekmēt Projektēšanas darbu kvalitāti, termiņus vai Līgumcenu, Izpildītājam nekavējoties, bet ne vēlāk kā 7 (septiņu) dienu laikā, no brīža, kad tas uzzināja vai tam vajadzēja uzzināt, par šiem apstākļiem jābrīdina Pasūtītāja pilnvarotā persona. Izpildītājam nav tiesības pretendēt uz Līgumcenas palielināšanu vai termiņa pagarinājumu, ja Izpildītājs nav savlaicīgi paziņojis Pasūtītājam par šajā punktā minētajiem apstākļiem;

3.1.15. bez papildu atlīdzības pēc Pasūtītāja pieprasījuma veikt Būvprojekta korekcijas, ja būvdarbu gaitā Būvprojektā konstatētas neatbilstības vai iespējams realizēt kvalitatīvāku, lietderīgāku vai efektīvāku risinājumu. Iepriekšminēto Būvprojekta korekciju izpildes termiņu nosaka Pasūtītājs, ar nosacījumu, ka termiņš ir no 2 (divām) darba dienām līdz 10 (desmit) darba dienām;
3.1.16. nekavējoties brīdināt Pasūtītāju par neparedzamiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ, un ietekmē vai var ietekmēt Projekta izstrādi;
3.1.17. ja būvdarbu iepirkuma procedūras laikā vai objekta apskatē potenciālais būvdarbu veicējs konstatē nepilnības vai trūkumus izstrādātajā Būvprojektā, Izpildītājam ir pienākums sniegt paskaidrojumus, kā arī novērst konstatētās nepilnības un trūkumus, iesniedzot Pasūtītājam tehnisko risinājumu 3 (trīs) darba dienu laikā no attiecīga Pasūtītāja pieprasījuma iesniegšanas Izpildītājam.
3.2. Pasūtītāja pienākumi Projektēšanas darbu veikšanas posmā:

3.2.1. nodrošināt piekļuvi un iespēju strādāt Objektā Izpildītāja speciālistiem;
3.2.2. Projektēšanas darbu izpildes laikā sniegt precizējumus un papildinājumus projektēšanas uzdevumā noteiktajās prasības, ja tas būtiski nemaina kopējo Projektēšanas darbu gaitu. Projektētājam Pasūtītāja sniegtie precizējumi un papildinājumi ir saistoši;

3.2.3. pēc Izpildītāja pieprasījuma iesniegt Izpildītājam Pasūtītāja rīcībā esošo pieprasīto informāciju par Būvprojektam izvirzītajām prasībām, kā arī visu citu dokumentāciju, kas ir Pasūtītāja rīcībā un nepieciešama Līguma izpildes nodrošināšanai, un kurus saskaņā ar šo Līgumu Izpildītājam nav pienākums izstrādāt un/vai saņemt pašam;

3.2.4.  nodrošināt Būvprojekta ekspertīzes veikšanu normatīvajos aktos noteiktajos gadījumos, ja šāda ekspertīze ir nepieciešama;

3.2.5. veikt samaksu par Projektēšanas darbiem Līgumā noteiktajā kārtībā.

3.3. Pasūtītājs un Izpildītājs pēc nepieciešamības rīko kopīgas Projektēšanas darbu vadības apspriedes, kurās izskata problēmas un risinājumus, termiņus, darba izmaiņas un Līguma grozījumu iespējas. Izpildītājs protokolē Projektēšanas darbu vadības apspriedes un izsniedz protokola kopijas apspriedes dalībniekiem. 
4. Izpildītāja personāls un apakšuzņēmēji
4.1. Izpildītājam ir pienākums ne vēlāk kā uzsākot Līguma izpildi, iesniegt Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā jānorāda apakšuzņēmēja nosaukums, kontaktinformācija un to pārstāvēttiesīgā persona, ciktāl minētā informācija tam ir zināma. Sarakstā norāda arī Izpildītāja apakšuzņēmēju apakšuzņēmēji. Izpildītājam ir pienākums visā Līguma izpildes laikā paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts Līguma izpildē. 

4.2. Izpildītājam ir jānomaina ikviens no Darba izpildē iesaistītā (piedāvājumā minētā vai nomainītā) personāla, ja to pieprasa Pasūtītājs un pamato ar kādu no šādiem iemesliem:

4.2.1. atkārtota pavirša savu pienākumu pildīšana;

4.2.2. nekompetence vai nolaidība;

4.2.3. Līgumā noteikto saistību vai pienākumu nepildīšana.

4.3. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. 
4.4. Pasūtītājs pieņem lēmumu atļaut vai atteikt darbinieku vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.

4.5. Pasūtītājs nepiekrīt Piedāvājumā norādītā personāla nomaiņai, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
4.6. Līguma izpildei Izpildītājs piesaista savā iepirkuma piedāvājumā minētos apakšuzņēmējus, ja tādus Izpildītājs bija plānojis piesaistīt.
4.7. Izpildītājs atbild par apakšuzņēmēju veiktā darba atbilstību šī Līguma prasībām.
4.8. Apakšuzņēmēju nomainīšanu vai jaunu apakšuzņēmēju iesaistīšanu Līguma izpildē veic šādā kārtībā:
4.8.1. apakšuzņēmēju nomaiņu, kuri Izpildītāja piedāvājumā norādīti kā apakšuzņēmēji, kuru veicamās iepirkuma Līguma daļas vērtība ir vismaz 10 000 EUR no kopējās iepirkuma Līguma vērtības vai lielāka (ja Izpildītājs nav balstījies uz šo apakšuzņēmēju iespējām, lai apliecinātu savas kvalifikācijas atbilstību nolikumā noteiktajām prasībām), kā arī minētajam kritērijam atbilstošu apakšuzņēmēju iesaistīšanu Līguma izpildē, Izpildītājs drīkst veikt, ja par to paziņojis Pasūtītājam un saņēmis Pasūtītāja rakstveida piekrišanu;
4.8.2. apakšuzņēmējus, uz kuru iespējām iepirkumā Izpildītājs balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, drīkst nomainīt tikai tad, ja piedāvātajam apakšuzņēmējam ir iepirkuma nolikumā noteiktajām prasībām atbilstoša kvalifikācija, un uz piedāvāto apakšuzņēmēju neattiecas Publisko iepirkumu likuma 42. pantā minētie pretendentu izslēgšanas nosacījumi. Izslēgšanas nosacījumu pārbaudi Pasūtītājs veic, kad Pasūtītājs lemj par atļaujas sniegšanu Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju. Par maiņas ierosinājumu Izpildītājam jāiesniedz Pasūtītājam adresēts rakstveida iesniegums Pasūtītāja pilnvarotajam pārstāvim, norādot ziņas par apakšuzņēmēju, tam nododamo iepirkuma Līguma daļu – darbu nosaukumus un izpildāmā darba apjomu naudas izteiksmē un procentos. Iesniegumam jāpievieno visi dokumenti, kas pierāda piedāvātā apakšuzņēmēja kvalifikācijas atbilstību šajā punktā minētajām prasībām.

5. Termiņi
5.1. Līgums stājas spēkā, kad to parakstīja abas puses. Līguma abpusējās parakstīšanas datums ir pēdējā paraksta laika zīmoga datums.
5.2. Projektēšanas darbu izpildes termiņš ir 8 (astoņi) mēneši no Līguma noslēgšanas dienas līdz brīdim, kad Ludzas novada būvvalde būvatļaujā veiks atzīmi par projektēšanas nosacījumu izpildi. Ja termiņa pēdējā diena ir sestdiena, svētdiena vai likumā noteikta svētku diena, termiņa pēdējā diena ir nākamā darba diena.
5.3. Līguma izpildes termiņa pagarināšana ir iespējama tikai Līgumā noteiktajos gadījumos. 
6. Autortiesības
6.1. Pasūtītājam ar šo Līgumu un bez papildus atlīdzības tiek nodotas Izpildītāja kā autora Autortiesību likuma 15. pantā minētās esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem. Minētās tiesības Pasūtītājs ir tiesīgs atsavināt citām personām.

6.2. Projektētājs garantē, ka netiks izmantotas Autortiesību likuma 14. panta pirmajā daļā noteiktās autora personiskās tiesības uz izlemšanu, vai darbs tiks izziņots un kad tas tiks izziņots (14. panta pirmās daļas 2. punkts), darba atsaukšanu (14. panta pirmās daļas 3. punkts), uz darba neaizskaramību (14. panta pirmās daļas 5. punkts) un pretdarbību (14. panta pirmās daļas 6. punkts).

6.3. Pasūtītājs iegūst visas tiesības detalizēt, izmainīt, pārveidot, grozīt un papildināt Autortiesību objektus vai tā daļas, izmantot tos jaunu darbu radīšanai un pielāgot savām vajadzībām un šādām darbībām jebkurā gadījumā nav nepieciešama atsevišķa Projektētāja piekrišana.

6.4. Projektētājs nodrošina no citām Autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai Autortiesību objektus nodotu Pasūtītājam.

6.5. Izstrādājot būvniecības ieceres dokumentāciju, Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu. Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no jebkurām Būvprojekta izstrādē iesaistītām personām saņem visas atļaujas un tiesības, kas nepieciešamas, lai nodotu Izpildītājam šajā Līgumā noteiktās tiesības un uzturētu tās spēkā.
7. Apdrošināšana
7.1. Izpildītājam ir pienākums pēc Līguma parakstīšanas iesniegt Pasūtītājam būvspeciālista, kas veiks būvprojekta vadītāja pienākumus, profesionālās civiltiesiskās atbildības apdrošināšanas Līgumu un nodrošināt tā spēkā esamību visā projektēšanas un būvdarbu laikā. Apdrošināšanas Līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 

7.2. Ja noslēgtā apdrošināšanas Līguma termiņš tuvojas beigām, bet projektēšanas darbi vai būvdarbi vēl turpinās, Izpildītājam ir pienākums pirms spēkā esošā apdrošināšanas Līguma darbības beigām iesniegt Pasūtītājam jaunu apdrošināšanas Līgumu (vai pagarināt esošo) un nodrošināt tā spēkā esamību visā projektēšanas un būvdarbu laikā.

8. Projektēšanas darbu nodošana un pieņemšana
8.1. Izpildītājs pēc Būvprojekta pilnīgas izstrādes iesniedz to Pasūtītājam saskaņošanai Būvniecības informācijas sistēmā normatīvajos aktos noteiktajā kārtībā.

8.2. Pēc Pasūtītāja saskaņojuma saņemšanas Būvniecības informācijas sistēmā Izpildītājs nodrošina Būvprojekta iesniegšanu Būvvaldē projektēšanas nosacījumu izpildei.

8.3. Pēc tam, kad Būvvalde ir izdarījusi atzīmi būvatļaujā par projektēšanas nosacījumu izpildi, Izpildītājs iesniedz Pasūtītājam Līgumā noteiktajā apjomā un formātā noformētu Būvprojekta dokumentāciju un pieņemšanas–nodošanas aktu.

8.4. Puses paraksta pieņemšanas–nodošanas aktu 5 (piecu) darba dienu laikā pēc šī Līguma 8.3. punktā minētās dokumentācijas saņemšanas, ja Izpildītājs ir iesniedzis visu Līgumā paredzēto dokumentāciju. 

8.5. Projektēšanas darbi uzskatāmi par izpildītiem dienā, kad Būvvalde ir izdarījusi atzīmi būvatļaujā par projektēšanas nosacījumu izpildi. Pieņemšanas–nodošanas akta parakstīšana un Būvprojekta dokumentācijas nodošana papīra un elektroniskā formātā neietekmē Līgumā noteikto Projektēšanas darbu izpildes termiņu.   
III.  AUTORUZRAUDZĪBAS DARBI
9. Autoruzraudzības izpilde

9.1. Izpildītājs nodrošina savlaicīgu un kvalitatīvu Autoruzraudzības darbu izpildi atbilstoši Līguma un saistošo normatīvo aktu noteikumiem un prasībām.

9.2. Autoruzraudzību veic Izpildītāja Iepirkuma piedāvājumā norādītie būvspeciālisti, tai skaitā atbildīgais autoruzraugs, kuru saraksts ir pievienots Līgumam. Būvspeciālistu nomaiņa vai citu būvspeciālistu piesaiste ir pieļaujama tikai šajā Līgumā noteiktajā kārtībā un ar iepriekšēju Pasūtītāja rakstveida saskaņojumu. 

9.3. Ja līdz Autoruzraudzības darbu uzsākšanai rodas nepieciešamība mainīt kādu no minētajiem būvspeciālistiem, Izpildītājs ir tiesīgs to aizstāt ar citu būvspeciālistu, kura kvalifikācija un profesionālā pieredze nav zemāka par aizstājamā speciālista kvalifikāciju un pieredzi, rakstiski saskaņojot ar Pasūtītāju.

9.4. Par Autoruzraudzības uzsākšanas dienu tiek uzskatīta diena, kas Objekta būves vieta tiek nodota Būvuzņēmējam būvdarbu uzsākšanai.

9.5. Autoruzraudzības darbu izpildes termiņš ir līdz Objekta pieņemšanai ekspluatācijā.

9.6. Izpildītāja pienākumi, veicot Autoruzraudzību:

9.6.1. veikt Autoruzraudzību atbilstoši būvvaldē akceptētajam Būvprojektam, normatīvajiem aktiem un Līgumam;

9.6.2. uzņemties atbildību par to, lai Līguma izpildes laikā tam un piesaistītajiem speciālistiem, apakšuzņēmējiem būtu spēkā esošas licences, sertifikāti un civiltiesiskās atbildības apdrošināšanas polise, kas ir nepieciešama saskaņā ar normatīvajiem aktiem;

9.6.3. iesniegt visu nepieciešamo dokumentāciju būvdarbu uzsākšanas atzīmes saņemšanai būvatļaujā;

9.6.4. būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Būvprojektā paredzētajiem;

9.6.5. nekavējoties rakstiski informēt Pasūtītāju, ja tiek konstatētas patvaļīgas atkāpes no Būvprojekta vai, ja netiek ievērotas Latvijas normatīvo aktu, tai skaitā būvnormatīvu prasības;

9.6.6. visas atkāpes no Būvprojekta fiksēt autoruzraudzības žurnālā;

9.6.7.  apsekot Objektu un piedalīties būvsapulcēs ne retāk kā 1 (vienu) reizi mēnesī;
9.6.8. ierasties Objektā ne vēlāk kā nākamajā darba dienā pēc Pasūtītāja rakstiska vai mutiska pieprasījuma saņemšanas;

9.6.9. bez papildus atlīdzības veikt izmaiņas Būvprojektā, ja šādu izmaiņu nepieciešamība rodas sakarā ar kļūdu vai neatbilstību Būvprojektā ne vēlāk kā 3 (trīs) darba dienu laikā no attiecīga Pasūtītāja pieprasījuma iesniegšanas dienas;

9.6.10. veikt izmaiņas izstrādātāja Būvprojektā ne vēlāk kā 10 (desmit) darba dienu laikā, ja būvniecības laikā atklājušies iepriekš neparedzami apstākļi, kas ietekmē būvkonstrukciju vai galveno mezglu risinājumus Būvprojektā.

9.7. Pasūtītāja pienākumi Autoruzraudzības darbu veikšanas posmā:

9.7.1. Darba izpildes laikā nodrošināt Izpildītāja personāla piekļuvi Līguma noteiktajam Objektam;

9.7.2. saskaņā ar Līgumā noteikto kārtību pieņemt Izpildītāja savlaicīgi un kvalitatīvi izpildīto Darbu un veikt samaksu Līgumā noteiktajā apmērā un kārtībā.

9.8. Pasūtītājs ir tiesīgs slēgt līgumu par Autoruzraudzību ar citu atbilstošas jomas būvspeciālistu vai komersantu, kas nodarbina atbilstošas jomas būvspeciālistu, ja Izpildītājs ir atteicies no Autoruzraudzības darbu veikšanas vai ir izbeigusies tā tiesībspēja. 

10. Autoruzraudzības darbu pieņemšana
10.1. Autoruzraudzības darbu nodošana un pieņemšana notiek ar pieņemšanas–nodošanas aktu, kuru paraksta Puses vai to pilnvaroti pārstāvji.

10.2. Izpildītājs iesniedz Pasūtītājam pieņemšanas–nodošanas aktu pēc Objekta pieņemšanas ekspluatācijā un visu Līgumā paredzēto Autoruzraudzības darbu izpildes.

10.3. Pasūtītājs 5 (piecu) darba dienu laikā pēc pieņemšanas–nodošanas akta saņemšanas to paraksta vai rakstveidā norāda konstatētās neatbilstības Autoruzraudzības darbu izpildē.

10.4. Ja Pasūtītājs ir konstatējis Autoruzraudzības darbu izpildes neatbilstības, Izpildītājs par saviem līdzekļiem novērš konstatētās neatbilstības un atkārtoti iesniedz pieņemšanas–nodošanas aktu parakstīšanai.

10.5. Autoruzraudzības darbi uzskatāmi par izpildītiem dienā, kad Puses ir parakstījušas Autoruzraudzības darbu pieņemšanas–nodošanas aktu.

IV.  CITI NOTEIKUMI

11. Darba kvalitāte un Līgumsods
11.1. Projektēšanas darbu izpildes laikā, būvdarbu iepirkuma procedūras laikā, būvdarbu laikā, kā arī 5 (piecu) gadu laikā pēc būves nodošanas ekspluatācijā konstatētās kļūdas un trūkumi Izpildītāja sagatavotajā Būvprojektā un citos Līguma izpildes ietvaros sagatavotajos dokumentos Izpildītājam jānovērš par saviem līdzekļiem Pasūtītāja noteiktajā termiņā.
11.2. Izpildītāja civiltiesiskā atbildība par zaudējumiem, kas radušies Būvprojekta kļūdu vai trūkumu dēļ, ir ierobežota līdz 100 % no kopējās Līgumcenas, ja:

11.2.1.  jāveic tādi būvdarbi vai būves nojaukšanas darbi, kas nebūtu jāveic, ja kļūdas Būvprojektā būtu savlaicīgi izlabotas;

11.2.2.  būvdarbu garantijas laikā konstatēti defekti, kas radušies Būvprojekta kļūdu dēļ. Strīda gadījumā par šī apakšpunkta piemērošanu Pasūtītājs, Izpildītājs un būvuzņēmējs pieaicina savstarpēji atzītu ekspertu vai ekspertu grupu defekta cēloņa noteikšanai.

11.3. Ja Pasūtītājs kavē Līgumā noteiktos maksājumus, tad Pasūtītājs maksā Līgumsodu 0,1 % (nulle, komats, viena procenta) apmērā no kavētā maksājuma par katru nokavēto dienu, bet ne vairāk kā 10 % (desmit procenti) no tā. 

11.4. Ja Izpildītājs kavē Līguma 5.2. punktā noteikto Projektēšanas darbu izpildes termiņu, tad Izpildītājs maksā Līgumsodu 0,1 % (nulle, komats, viena procenta) apmērā no Līguma 2.1. punktā norādītās Līguma cenas bez PVN par katru nokavēto dienu, bet ne vairāk kā 10 % (desmit procenti) no tās. 

11.5. Ja iestājas Līguma 9.6.9. un/ vai 9.6.10. punktā noradīto Autoruzraudzības darbu izpildes termiņu kavējums, Izpildītājs maksā Pasūtītājam līgumsodu 0,1 % (nulle, komats, viens procents) no Līguma 2.2. punktā noteiktās kopējās Līgumcenas par katru kavēto dienu, bet ne vairāk kā 10 % (desmit procenti) no tās.

11.6. Līgumsodu kopējais apmērs nevar pārsniegt 10 % (desmit procenti) no attiecīgās Līgumcenas, izņemot gadījumus, kad Līgumā noteikts citādi.
11.7. Pasūtītājam ir tiesības ieskaita kārtībā ieturēt Līgumsodu no Izpildītājam pienākošā maksājuma summas. Ja ieskaitu nav iespējams piemērot, Izpildītājam aprēķinātais Līgumsods ir jāsamaksā 10 (desmit) dienu laikā no paziņojuma par Līgumsoda piemērošanu saņemšanas dienas.
11.8. Līgumsoda samaksa neatbrīvo Puses no Līgumā noteikto saistību pilnīgas izpildes.

11.9. Puses atbild viena otrai tikai par tiešajiem zaudējumiem. Netiešie zaudējumi un negūtā peļņa netiek atlīdzināti. 
12. Zaudējumu atlīdzība
12.1. Izpildītājam ir tiesības prasīt zaudējumu atlīdzību gadījumos, kad Pasūtītāja vainas dēļ Izpildītājam ir radušies zaudējumi.

12.2. Pasūtītājam ir tiesības saņemt zaudējumu atlīdzību gadījumos, ja:

12.2.1. Izpildītājs Pasūtītāja norādītajā termiņā nav novērsis atklātās kļūdas un trūkumus;
12.2.2. Izpildītāja pieļautu kļūdu vai nepilnību dēļ Būvprojektā Pasūtītājam rodas papildu izmaksas vai zaudējumi;
12.2.3. citos gadījumos, kad Izpildītāja vainas dēļ Pasūtītājam ir radušies zaudējumi.

12.3. Puse, kura konstatējusi apstākļus, kas var radīt zaudējumus, nekavējoties informē par tiem otru Pusi un veic saprātīgus pasākumus zaudējumu samazināšanai.

13. Līguma grozīšanas kārtība
13.1. Līguma grozījumus Puses veic, ievērojot Publisko iepirkumu likuma 61. panta prasības un šī Līguma noteikumus. 
13.2. Līguma grozījumus var ierosināt jebkura Puse, rakstveidā iesniedzot otrai Pusei grozījumu nepieciešamības pamatojumu un, ja nepieciešams, ietekmes novērtējumu uz Līgumcenu un/vai Līguma izpildes termiņu. 
13.3. Visi Līguma grozījumi noformējami rakstveidā un stājas spēkā pēc abu Pušu parakstīšanas, ja grozījumos nav noteikts citādi. Grozījumi kļūst par Līguma neatņemamu sastāvdaļu.
13.4. Pasūtītājam Līguma izpildes laikā ir tiesības grozīt Projektēšanas uzdevumu (Līguma 1. pielikums), ja tam ir objektīvs pamatojums, tai skaitā:
13.4.1. mainījušās Pasūtītāja vajadzības;

13.4.2. nepieciešami papildu vai alternatīvi tehniskie risinājumi;

13.4.3. saņemti kompetento institūciju, inženiertīklu turētāju vai ekspertu norādījumi;

13.4.4. konstatēti apstākļi, kurus nebija iespējams paredzēt pirms Līguma noslēgšanas.

13.5. Ja Būvprojekta ekspertīzes, institūciju saskaņošanas vai būvniecības ieceres izvērtēšanas procesā tiek izvirzītas papildu prasības vai nepieciešami papildu risinājumi, kas nebija ietverti Projektēšanas uzdevumā un nav radušies Izpildītāja kļūdu vai nepilnību dēļ, Puses vienojas par šo darbu izpildi, to termiņiem un samaksu atsevišķi.
13.6. Ja Projektēšanas uzdevuma grozījumu rezultātā mainās Projektēšanas darbu apjoms, Puses vienojas par attiecīgiem grozījumiem Līgumcenā un/vai Līguma izpildes termiņā.
13.7. Izpildītājs ir tiesīgs saņemt Projektēšanas darbu izpildes laika pagarinājumu, ja:

13.7.1. Pasūtītājs kavē Līguma izpildei nepieciešamās informācijas, dokumentu, saskaņojumu vai lēmumu sniegšanu; 
13.7.2. Pasūtītājs aptur Projektēšanas darbu izpildi vai dod norādījumus, kas objektīvi kavē Projektēšanas darbu izpildi; 
13.7.3. tiek veikti būtiski Projektēšanas uzdevuma grozījumi;  
13.7.4. valsts vai pašvaldību institūcijas, inženiertīklu īpašnieki vai to tiesiskie valdītāji kavē tehnisko noteikumu, saskaņojumu vai citu Līguma izpildei nepieciešamo dokumentu izsniegšanu;
13.7.5. iestājušies citi no Izpildītāja neatkarīgi apstākļi, kas objektīvi kavē Līguma izpildi. 
13.8. Projektēšanas darbu izpildes laika pagarinājumu aprēķina tikai un vienīgi uz to laika posmu, kurā pastāv kāds no Projektēšanas darbu izpildi ierobežojošiem iemesliem. Ja vienlaikus pastāv vairāki iemesli, kuri dod tiesības uz Projektēšanas darbu izpildes laika pagarinājumu, Izpildītājam ir tiesības saņemt  Projektēšanas darbu izpildes laika pagarinājumu tikai uz vienu (garāko) no tiem. Izpildītājam jādara viss iespējamais, lai līdz minimumam samazinātu Projektēšanas darbu izpildes laika pagarinājumu. 
13.9. Projektēšanas darbu izpildes laika pagarinājumu Izpildītājam rakstiski jāprasa nekavējoties, tiklīdz attiecīgais kavējošais apstāklis ir iestājies. Ja Izpildītājam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Izpildītājam nekavējoties jādara Pasūtītājam zināms arī tas rakstiskā formā. Vienlaikus Izpildītājam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Ja vien likumā vai citā normatīvajā aktā nav norādīts tieši pretējais, jebkura Projektēšanas darbu izpildes laika pagarinājuma pierādīšanas nasta gulstas uz Izpildītāju.

14. Līguma darbības izbeigšana

14.1. Izpildītājam ir tiesības vienpusēji atkāpties no Līguma, rakstveidā brīdinot Pasūtītāju vismaz 15 (piecpadsmit) dienas iepriekš, ja:
14.1.1. Pasūtītājs neveic Līgumā noteikto maksājumu un maksājuma kavējums pārsniedz 60 (sešdesmit) kalendārās dienas, bet aprēķinātais līgumsods sasniedzis 10 % (desmit procentus) no nesamaksātās summas;

14.1.2. ir pasludināts Pasūtītāja maksātnespējas process, apturēta vai izbeigta tā saimnieciskā darbība, uzsākta likvidācija vai tiek konstatēts, ka līdz Līguma izpildes beigām Pasūtītājs tiks likvidēts.
14.2. Pasūtītājam ir tiesības vienpusēji atkāpties no Līguma, rakstveidā paziņojot par to Izpildītājam, ja:

14.2.1. Projektēšanas darbu izpildes termiņa kavējums pārsniedz 40 (četrdesmit) kalendārās dienas;

14.2.2. Izpildītāja maksājamais līgumsods sasniedzis 10 % (desmit procentus) no attiecīgās Līgumcenas; 
14.2.3. ir pasludināts Izpildītāja maksātnespējas process, apturēta vai izbeigta tā saimnieciskā darbība, uzsākta likvidācija vai tiek konstatēts, ka līdz Līguma izpildes beigām Izpildītājs tiks likvidēts; 
14.2.4. Izpildītājs Līgumā noteiktajā termiņā neiesniedz vai nenodrošina spēkā esošu profesionālās civiltiesiskās atbildības apdrošināšanu;   

14.2.5. no Pasūtītāja neatkarīgu iemeslu dēļ Projektēšanas darbu vai Autoruzraudzības veikšana atbilstoši Līguma noteikumiem vairs nav iespējama vai zaudējusi savu saimniecisko lietderību; 
14.2.6. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas Līguma organizācijas dalībvalsts noteiktās sankcijas;

14.2.7. Izpildītājs atsakās veikt Autoruzraudzību, nenodrošina Autoruzraudzības uzsākšanu pēc Pasūtītāja pieprasījuma vai citādi nepilda Līgumā noteiktās Autoruzraudzības saistības. Šādā gadījumā Pasūtītājam ir tiesības piesaistīt citu Autoruzraudzības pakalpojuma sniedzēju, bet Izpildītājam ir pienākums atlīdzināt Pasūtītājam visus ar šāda pakalpojuma nodrošināšanu saistītos papildu izdevumus;
14.2.8. Līguma izpildē tiek izmantoti Krievijas Federācijas vai Baltkrievijas Republikas izcelsmes pakalpojumi.

14.3. Abpusēji rakstiski vienojoties, Puses var izbeigt Līgumu kāda cita iemesla dēļ.
14.4. Izbeidzot Līgumu pirms tā pilnīgas izpildes, Puses sastāda pieņemšanas–nodošanas aktu par faktiski izpildīto Projektēšanas darbu un/vai Autoruzraudzības darbu apjomu un vērtību.

14.5. Pasūtītājs samaksā Izpildītājam par kvalitatīvi izpildītajiem un pieņemtajiem darbiem, kas veikti līdz Līguma izbeigšanas dienai, izņemot gadījumus, kad Līgums tiek izbeigts Izpildītāja būtiska pārkāpuma dēļ un Pasūtītājam ir tiesības veikt ieskaitu ar Izpildītājam piemērojamo līgumsodu vai zaudējumu atlīdzību.
14.6. Līguma izbeigšana neatbrīvo Puses no pienākuma izpildīt saistības, kurām pēc savas būtības jāpaliek spēkā arī pēc Līguma izbeigšanas, tai skaitā pienākumu atlīdzināt zaudējumus, samaksāt līgumsodu, ievērot konfidencialitāti un novērst Būvprojekta trūkumus normatīvajos aktos un Līgumā noteiktajā termiņā.
14.7. Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītājam papildus zaudējumiem arī līgumsodu 10 % (desmit procentu) apmērā no Līgumā noteiktās Līguma cenas. Šajā Līguma punktā noteiktais līgumsods Izpildītājam ir jānomaksā 20 (divdesmit) darba dienu laikā, skaitot no dienas, kad Pasūtītājs ir piestādījis rēķinu par šajā Līguma punktā noteikto līgumsodu.

15. Nepārvarama vara

15.1. Puses nav atbildīgas par Līguma saistību pilnīgu vai daļēju neizpildi, ja tā radusies nepārvaramas varas apstākļu dēļ, kurus Puses nevarēja paredzēt vai novērst. Par nepārvaramu varu uzskatāmi dabas katastrofu, epidēmiju, pandēmiju, karadarbības, streiku, valsts vai pašvaldību institūciju lēmumu un citi no Pušu gribas neatkarīgi apstākļi. 
15.2. Puse, kura atsaucas uz nepārvaramas varas apstākļiem, par tiem rakstveidā informē otru Pusi 5 (piecu) darba dienu laikā pēc to iestāšanās.

15.3. Nepārvaramas varas apstākļu pastāvēšanas laikā tiek apturēta to Līguma saistību izpilde, kuras šie apstākļi tieši ietekmē, un attiecīgi pagarināti to izpildes termiņi.

15.4. Ja nepārvaramas varas apstākļi ilgst ilgāk par 30 (trīsdesmit) dienām un Puses nevienojas par turpmāku Līguma izpildi, jebkurai Pusei ir tiesības vienpusēji izbeigt Līgumu. Šādā gadījumā Pasūtītājs samaksā par līdz Līguma izbeigšanai kvalitatīvi izpildīto Darba daļu, un nevienai no Pusēm nav tiesību prasīt zaudējumu atlīdzību sakarā ar Līguma izbeigšanu.
16. Fizisko personu datu apstrāde

16.1. Līguma izpildes laikā Puses var apmainīties ar informāciju, kas satur fizisko personu datus, tostarp Pušu pārstāvju, kontaktpersonu, atbildīgo darbinieku un speciālistu identificējošo un kontaktinformāciju. Katra Puse attiecībā uz tās rīcībā esošo personas datu apstrādi ir uzskatāma par patstāvīgu pārzini un apstrādā personas datus saskaņā ar spēkā esošajiem normatīvajiem aktiem, tostarp Vispārīgo datu aizsardzības regulu. 
16.2. Personas dati tiek apstrādāti un nodoti otrai Pusei tikai tiktāl, ciktāl tas nepieciešams Līguma noslēgšanai, izpildei, Pušu savstarpējai saziņai, normatīvo aktu prasību izpildei vai Pušu tiesisko interešu īstenošanai.
16.3. Puse, kura nodod otrai Pusei fiziskās personas datus, nodrošina, ka attiecīgā persona ir informēta par tās datu nodošanu otrai Pusei, datu apstrādes mērķi un iespējām īstenot savas datu subjekta tiesības.

16.4. Puses apņemas nenodot saņemtos personas datus trešajām personām, izņemot gadījumus, kad tas nepieciešams Līguma izpildei vai to paredz normatīvie akti.
17. Noslēguma noteikumi

17.1. Visas domstarpības un strīdus, kas rodas saistībā ar šo Līgumu, Puses risina savstarpēju pārrunu ceļā. Ja vienošanos neizdodas panākt 30 (trīsdesmit) dienu laikā no rakstiskas pretenzijas saņemšanas dienas, strīds tiek izskatīts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

17.2. Ja kāds no Līguma noteikumiem kļūst spēkā neesošs, prettiesisks vai nepiemērojams, tas neietekmē pārējo Līguma noteikumu spēkā esību. Šādā gadījumā Puses piemēro spēkā esošo normatīvo aktu prasības un, ja nepieciešams, vienojas par attiecīgā noteikuma aizstāšanu. 
17.3. Jautājumi, kas nav tieši atrunāti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
17.4. Līguma sadaļu un punktu virsraksti ir izmantoti tikai ērtākai Līguma pārskatāmībai un neietekmē Līguma noteikumu interpretāciju.
17.5. Līgums ir saistošs Pusēm un to tiesību un saistību pārņēmējiem.
17.6. Ja mainās Puses juridiskais statuss, pārstāvības tiesības, kontaktpersonas vai kāds no Līgumā norādītajiem rekvizītiem, attiecīgā Puse par to rakstveidā informē otru Pusi 3 (trīs) darba dienu laikā. Kamēr šāda informācija nav sniegta, otra Puse ir tiesīga paļauties uz Līgumā norādīto informāciju un uzskatāms, ka tās veiktās darbības ir pienācīgas.
17.7. Pušu savstarpējā sarakste un paziņojumi, kas saistīti ar Līguma izpildi, ir spēkā, ja tie nosūtīti uz Līgumā norādītajām elektroniskā pasta adresēm vai oficiālajām elektroniskajām adresēm. Šāda sarakste nepieciešamības gadījumā var tikt izmantota kā pierādījums.
17.8. Līguma izpildes koordinēšanai un operatīvai informācijas apmaiņai Puses pilnvaro šādas kontaktpersonas: 
17.8.1. Pasūtītāja atbildīgais darbinieks: [amats, vārds, uzvārds], [tālruņa numurs], [e-pasta adrese];
17.8.2. Izpildītāja atbildīgais darbinieks: [amats, vārds, uzvārds], [tālruņa numurs], [e-pasta adrese].  

17.9. Līgums parakstīts ar drošu elektronisko parakstu un satur laika zīmogu.

17.10. Par Līguma neatņemamām sastāvdaļām ir uzskatāmi šādi pielikumi:

17.10.1. Projektēšanas uzdevums.

17.10.2. Projektēšanas un Autoruzraudzības speciālistu saraksts.
18. Pušu rekvizīti un paraksti

	Pasūtītājs: 

Ludzas novada pašvaldība

Reģistrācijas Nr. 90000017453

Juridiskā adrese: Raiņa iela 16, Ludza, 
Ludzas novads, LV-5701

Banka:  Valsts kase
Konts: [konta numurs] 
Kods: TRELLV22

	Izpildītājs:

[Izpildītāja nosaukums] 
Reģistrācijas Nr. [reģistrācijas numurs] 

Juridiskā adrese: [adrese]
Faktiskā adrese: [adrese] 

Banka: [bankas nosaukums] 
Konts: [konta numurs]
Kods: [bankas kods]
 

	[paraksttiesīgās personas amats] 

[paraksttiesīgās personas vārds, uzvārds]

	[paraksttiesīgās personas amats] 

[paraksttiesīgās personas vārds, uzvārds]


 DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1. pielikums

PROJEKTĒŠANAS UZDEVUMS
2. pielikums

PROJEKTĒŠANAS UN AUTORUZRAUDZĪBAS SPECIĀLISTU SARAKSTS

	Nr. p.k.
	Speciālista vārds, uzvārds
	Specialitāte / loma projektā
	Sertifikāta Nr.
	Tālruņa numurs
	E-pasta adrese

	1.
	
	Būvprojekta vadītājs
	
	
	

	2.
	
	Atbildīgais autoruzraugs

